SET สัปดาห์นี้ Sideways กลยุทธ์เน้น “รพ.-ส่งออก” BDMS-BCH-KCE-SAPPE-ASIAN-GFPT นำทีมเด่น
โนมูระฯ” ชี้ SET สัปดาห์นี้ Sideways  กลยุทธ์เน้นลงทุนกลุ่ม “รพ.-ส่งออก” BDMS-BCH-KCE-SAPPE-ASIAN-GFPT นำทีมเด่น
โนมูระฯ” ชี้ SET สัปดาห์นี้ Sideways  กลยุทธ์เน้นลงทุนกลุ่ม “รพ.-ส่งออก” BDMS-BCH-KCE-SAPPE-ASIAN-GFPT นำทีมเด่น
10 พ.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (9-13 พ.ค.2565) ระบุว่า ดัชนีตลาดหุ้นไทย “Sideways/Down” แนวต้าน 1,655-1,668 จุด ส่วนแนวรับ 1,610-1,593 จุด  โดยวันที่ 11 พ.ค.นี้แนะติดตามดัชนีราคาผู้บริโภค (CPI) สหรัฐอเมริกา เดือนเม.ย.2565 ตลาดคาด โต 8.1% เทียบช่วงเดียวกันของปีก่อนเทียบกับ มี.ค. 2565 โต 8.5% เทียบช่วงเดียวกันของปีก่อน และ ดัชนีราคาผู้บริโภค(CPI) ของจีนเดือนเม.ย.2565 ตลาดคาด โต 1.8% เทียบช่วงเดียวกันของปีก่อนเทียบกับเดือนมี.ค. 2565 โต 1.5% เทียบช่วงเดียวกันของปีก่อน
นอกจากนี้ติดตามดัชนีราคาผู้ผลิต (PPI) สหรัฐอเมริกาเดือน เม.ย. 2565  ตลาดคาด โต 10.7% เทียบช่วงเดียวกันของปีก่อนเทียบกับ มี.ค. 2565โต11.2%เทียบช่วงเดียวกันของปีก่อน และติดตามดัชนีราคาผู้ผลิต (PPI) จีน เดือนเม.ย. 2565 ตลาดคาด โต 7.7% เทียบช่วงเดียวกันของปีก่อนเทียบกับ มี.ค. 2565 โต8.3%เทียบช่วงเดียวกันของปีก่อน
ขณะที่วันนี้(9 พ.ค.) แนะติดตามตัวเลขดุลการค้า จีน เม.ย. 2565 ตลาดคาดเกินดุล 339.4 พันล้านหยวน เทียบกับ มี.ค. 2565 ที่ 300.58 พันล้านหยวน และติดตามการให้ความเห็นสมาชิก FOMC โดย 10 พ.ค. คุณWillams, 11 พ.ค. คุณ Waller และคุณ Mester, 13 พ.ค. คุณ Mester
ส่วนผู้ติดเชื้อโควิดในประเทศถ้าแกว่งลงต่อเนื่องจะหนุนภาพกิจกรรมเศรษฐกิจ และวันนี้ติดตามความเห็นสาธารณะต่อดีลการควบรวม TRUE และ DTAC ที่ กสทช.ชุดใหม่จัดเพิ่ม คาดมีผลการเคลื่อนไหวกลุ่ม ICT
นอกจากนี้ MSCI ประกาศรายชื่อหุ้นชุดใหม่ คืน 12 พ.ค. นี้ คาด JMTและCOM7 มีโอกาสเข้าสูง ส่วน BANPU, TIDLOR ลุ้นเข้าโอกาสปานกลาง และ STGT, BGRIM เสี่ยงหลุด ด้านค่าเงินบาท ยังแกว่งตัวอยู่ทิศทางอ่อนค่าเทียบดอลลาร์สหรัฐฯ หลังผ่านต้าน 34 บาท
โดยสัปดาห์นี้ติดตามประเด็นที่มีผลนักท่องเที่ยว หลังคลาย Lockdown และผลประชุม FOMC ทั้งนี้ ยังคาดเงินบาทมีโอกาสหลุดไประดับ 34.8-35.2 บาทต่อเหรียญฯ
กลยุทธ์เน้นหุ้นโรงพยาบาล BDMS, BCH และส่งออก KCE, SAPPE, ASIAN, GFPT เด่น กลยุทธ์การลงทุน : ถือหุ้น 60% มองหุ้นกลุ่มที่ Outperform ช่วงเงินบาทอ่อนค่า หนุนกำลังซื้อต่างประเทศ ที่กำไรมีโอกาสดีกว่าตลาดคาด อาทิหุ้น รพ. (BDMS), กลุ่มส่งออก (KCE,SAPPE, ASIAN, GFPT, MEGA) กลุ่มที่มีแรงต้านเงินเฟ้อโตดอกเบี้ยขาขึ้น (TIPH,BLA,MAKRO) และกลุ่มที่กำไรไตรมาส1/2565 มีแนวโน้มดี (CPALL, SABINA, AP, SAPPE,CHAYO)โตพลังงานขั้นกลาง (BCP, TOP, ESSO) รวมถึงหุ้นเทคโนโลยีโลกที่มีกำไรเติบโตสูงและฐานะการเงินแกร่งแนะนำ KCE, BE8, BBIK, DTAC, JMT, JMART, INSET
ส่วนหุ้นเด่นสัปดาห์นี้ : แนะนำ GFPT, JMT, ASIAN สำหรับ GFPT  ราคาเป้าหมาย 17 บาท ราคาไก่ในประเทศสูง ลุ้น Upside ส่งออก และต้นทุนหลักลดลง และ JMT ราคาเป้าหมาย 100 บาท  กำไรไตรมาส 1/2565 เติบโตต่อเนื่อง ลุ้นเข้า SET50 และ MSCI ด้าน ASIAN ราคาเป้าหมาย 22.80 บาท รับอานิสงส์บาทอ่อนสูง และมี Catalyst Unlock Value บ.ลูก